Terapie naturală pentru craiovenii care suferă de anxietate și depresie de pe urma coronavirusului.
Câţiva psihologi din Craiova au deschis o Grădină Terapeutică pentru cei care vor să scape de stresul COVID-ului. În Grădină sunt 11 zone senzoriale unde poţi merge şi, ghidat de un terapeut, poţi ajunge oriunde vrei. Pentru o oră de terapie donezi 50 de lei, bani care ajung în contul unei asociaţii ce sprijiă femeile şi minorii abuzaţi.
Închide ochii și imaginează-ți unde vrei să fii. E un exercițiu pe care Roxana ți-l propune în Gradina Terapeutică.Acolo poți călca pe nisip fin exact ca pe o insulă exotică. Și dacă vrei să mergi cu gândul la munte, mergi pe conuri de brad și frunze."Conurile astea mă duc undeva la munte, într-o pădure", mărturisește Mădălina."Totul ţine de mental. Totul ţine de imaginaţia noastră şi, cel mai important, trebuie să se relaxeze. Fiecare dintre ei vine aici pentru a se relaxa", spune Mădălina Vîlcea, trainer în educație non-formală.Anxietatea și depresia cauzată de pandemia de coronavirus poate fi tratată în Grădina Terapeutică"În toată perioada aceasta a pandemiei, foarte multă lume acuză simptome de anxietate, chiar şi de depresie. (…) Şi atunci am zis că e nevoie de un spaţiu în care lumea să poată să-şi lase grijile, problemele şi să-şi descătuşeze simţurile. (…) Aşa a venit ideea acestei grădini", povestește Roxana Enache, psihoterapeut.Bianca este kinetoterapeut. Fiecare colţisor al grădinii îi oferă câte o "vacanţă" într-o lume de vis, departe de stresul COVID-ului."După o săptămână lungă de lucru, să îmi găsesc 5 minute, o jumătate de oră să vin aici, e de-a dreptul relaxant. (…) Pot veni aici şi să fiu, în acelaşi timp, şi la munte şi la mare", mărturisește Bianca, kinetoterapeut și clientă a Grădinii Terapeutice.